8 maniere om motoriste onmiddellik te help om brandstofkostes te besnoei - Jou Geld | Solidariteit WêreldJou Geld | Solidariteit Wêreld
Tuis › Artikels › 8 maniere om motoriste onmiddellik te help om brandstofkostes te besnoei
Vanaf 7 April 2021 betaal Suid-Afrikaners tussen R1 en 95 sent meer per liter vir brandstof. Die prys van 95 (ULP en LRP) het met R1 gestyg terwyl die prys van 93 (ULP en LRP) met 95 per liter gestyg het. Diesel 0.05% het met 65 sent per liter gestyg, terwyl Diesel 0.005% met 63 sent per liter gestyg het.
Hierdie pryse sluit nie die brandstofbelastingtoevoeging by nie. Dit is te verstane dat Jan en Alleman nie gelukkig is nie. Kundiges gee 'n paar wenke oor wat motoriste kan doen om hulle te help om op brandstof te spaar:
Neem jou motor vir 'n diens op sy tyd
Onderhoud en roetinedienste sal jou help om op brandstof te bespaar. Maak seker om die gehalte van jou bande sowel as die banddruk na te gaan. Goedversorgde bande is noodsaaklik vir veilige en ekonomiese ritte. Bande wat korrek gepomp is, verminder 'n gesleep op die pad, wat jou algehele brandstof-ekonomie verbeter.
Maak die lading ligter
Elke ekstra kilogram affekteer jou brandstofdoeltreffendheid. Skaal onnodige gewig af, moenie jou kattebak en agterste sitplek vol pak nie.
Hou die toeretelling laag
Skakel die enjin af wanneer jy parkeer het of vir langer as 10 sekondes stilstaan.
As jy 'n handratvoertuig bestuur, let daarop dat hoe hoër die rat waarin jy bestuur, hoe laer is jou enjinspoed, wat brandstofdoeltreffendheid verbeter.
Spoed maak nie net dood nie, dit kan ook veroorsaak dat jou motor meer brandstof verbruik. Hou by 'n veilige en gladde bestuurspoed sonder om skielik te stop of skerp spoed te vermeerder. Skerp versnelling en om vinnig te rem gebruik baie meer energie as wanneer jy saggies spoed vermeerder.
Windweerstand vermeerder brandstofverbruik. Bestuur met toe vensters aangesien oop vensters jou motor se aërodinamiese sleep vermeerder, veral teen hoër spoed. Verwyder die dakrakke en -bokse wanneer nie in gebruik nie. Die verwydering van 'n dakvragboks kan soveel as 20% brandstof in 'n jaar spaar.
Lees die pad
Interpreteer die pad vorentoe, antisipeer die aksies van ander bestuurders en potensiële gevare. Spoedhobbels, slaggate en stadige trokke kan veroorsaak dat jy skielik moet rem of versnel, en jou motor beskadig.
Skakel die lugverkoeler af
Lugverkoelers vermeerder brandstofverbruik, veral teen 'n laer spoed. Gebruik die lugverkoeler op 'n warm dag vir vinnige bestuur, maar maak die vensters 'n skrefie oop in die stad wanneer jy stadiger bestuur en aërodinamika nie so 'n kritieke faktor met betrekking tot brandstofverbruik is nie.
Die ooglopendste en eenvoudigste manier om op brandstofuitgawes te bespaar is om jou motor minder te gebruik. Probeer om vir korter ritte te loop of fiets te ry, of wees deel van 'n saamryklub. As jou huishouding meer as een motor besit, oorweeg of julle werklik meer as een voertuig benodig. Om een van julle motors te verkoop kan jou beter laat asemhaal aangesien jy ontslae sal raak van die gepaardgaande onderhoud en onkostes van die tweede voertuig.
East Coast Radio: https://www.ecr.co.za/lifestyle/family/south-africans-react-record-petrol-increase/
The Money Advice Service: https://www.moneyadviceservice.org.uk/en/articles/how-to-save-fuel-when-driving